|  |
| --- |
| Analiza impactului asupra proiectului de hotărîre cu privire la modificarea unor hotărîri ale Guvernului  |
|  |
| **Titlul analizei impactului**(poate conţine titlul propunerii de act normativ): | **Proiectul de hotărîre  cu privire la modificarea unor hotărîri ale Guvernului** |
| **Data:** |  **08.05.2020** |
| **Autoritatea administraţiei publice (autor):** | **Ministerul Agriculturii, Dezvoltării Regionale și Mediului**  |
| **Subdiviziunea:** |  Direcția politici și programe de dezvoltare rurală |
| **Persoana responsabilă şi datele de contact:** | Galina Petrachi, șef direcție:tel: 0 22 204 574, e-mail: galina.petrachi@madrm.gov.mdLilia Dumitraș, consultant principal, tel: 0 22 204 541, e-mail: lilia.dumitras@madrm.gov.md  |
| **Compartimentele analizei impactului** |
| **1. Definirea problemei** |
| ***a) Determinați clar şi concis problema şi/sau problemele care urmează să fie soluţionate*** |  |
| Imperfecțiunea procesului de subvenționare în domeniul agricol, exodul masiv al populației și rata mică a tinerilor antrenați în domeniul agriculturii, sectorul zootehnic slab dezvoltat. |
| ***b) Descrieți problema, persoanele/entităţile afectate și cele care contribuie la apariția problemei, cu justificarea necesității schimbării situaţiei curente şi viitoare, în baza dovezilor şi datelor colectate și examinate*** |  |
| Agricultura în Republica Moldova este o ramură majoră. Din aceste considerente susținerea sectorului agricol și a domeniilor conexe acestuia este o necesitate stringentă. Pentru a soluționa problemele descrise la lit. a), Ministerul Agriculturii, Dezvoltării Regionale și Mediului (în continuare MADRM) propune următoarele:1. ***Referitor la imperfecțiunea procesului de subvenționare în domeniul agricol***. În procesul de aplicare a politicilor în domeniul de referință a devenit necesară îmbunătățirea și ajustarea acestora la necesitățile sectorului agricol. Astfel, se impun mai multe modificări și ajustări, care vin să optimizeze și să eficientizeze politica statului în domeniul subvenționării în agricultură și mediul rural, ținînd cont de evoluția în sector pe parcursul ultimilor 3 ani de implementare a acestora. Diminuarea numărului de solicitări privind acordarea subvenției tinerilor și femeilor fermieri și stabilirea clară a condițiilor de acordare a înlesnirilor.Eliminarea unor bariere în procesul de solicitare a subvențiilor în avans tinerilor și femeilor fermieri prin excluderea condiției ca solicitantul să nu fie afiliat unui alt producător agricol, în scopul motivării și atragerii tinerilor să se lanseze în afaceri în domeniul agriculturii.Migrația masivă a populației și efectele pandemiei COVID-19 au impus luarea unor măsuri pentru susținerea migranților reveniți prin alocarea înlesnirilor la acordarea subvențiilor pentru efectuarea investițiilor în sectorul agricol postinvestițional și acordarea subvențiilor în avans pentru proiectele start-up.Exportul și importul de materie primă duce la diminuarea produselor cu valoare adăugată. În acest scop se facilitarează acordarea subvențiilor producătorilor agricoli, după caz grupurile de producători care fac dovada deținerii bazei materiale de producție în proporție de 50%, inclusiv a suprafeței de terenuri deținute legal, în vederea susținerii acelor producători agricoli, care produc produse agricole, contribuie la crearea și menținerea locurilor de muncă, plătesc impozite etc.  Interes scăzut din partea grupurilor de producători agricoli la comercializarea producției agricole în afara țării. Prin modificările propuse se facilitarează asocierea grupurilor de producători agricoli și majorarea cuantumului produselor agricole exportate. Lipsa mecanismului de verificare post inspecție și criteriile de selectare a dosarelor supuse verificării.Dificultățile întîmpinate în procesul de implementare a măsurilor de dezvoltare rurală, impun efectuarea unor modificări privind documentele ce urmează a fi prezentate de solicitanți, costurile eligibile și ajustarea unor condiții de a cordare a subvenției. 2. ***Referitor la exodul masiv al populației și rata mică a tinerilor antrenați în domeniul agriculturii.*** Republica Moldova este o țară profund dependentă de agricultură și dezvoltarea rurală. În ultimii 5 ani contribuția agriculturii la formarea Produsului Intern Brut (în continuare - PIB) variază între 8 – 10%, iar împreună cu industria prelucrătoare (domenii din clasificatorul activităților economice expuse în secțiunea C-10 și 11) aceasta depășește 15%. Produsele agricole și agroalimentare asigură în mediu 35% din exportul produselor autohtone. Mai mult, în spațiul rural trăiesc peste jumătate din populația țării, iar în anul 2018, peste 36% din populație a fost ocupată în agricultură, ceea ce constituie 452 mii persoane (în 2017, respectiv, 390,5 mii persoane sau 32,3%).  În condiţiile provocărilor demografice prin care trece Republica Moldova și abordarea viitorului său socioeconomic, se impune inevitabil și problema situaţiei tinerilor, dezvoltării lor și orientarea acestora spre deschiderea afacerilor în agricultură și dezvoltare rurală. În prezent, tinerii reprezintă un sfert din populaţia ţării, constituind o componentă strategică a dezvoltării durabile, oferta pentru forţa de muncă, crearea familiilor și a continuităţii umane. În procesul de subvenționare în agricultură și mediul rural se atestă un număr mic de tineri implicați în agricultură. Potrivit prevederilor legislației în vigoare, în vederea încurajării și atragerii tinerilor și femeilor din mediul rural în agricultură, statul acordă subvenţii în cuantumuri majorate, în condiții generale, cu cel puțin 15% din valoarea investiției eligibile.Totodată, în aspect comparativ cu ţările vecine și unele ţări din regiune, Moldova rămîne în urmă înregistrînd cea mai mică rată de ocupare în rîndul tinerilor (18,1% pentru cei cu vîrsta cuprinsă între 15-24 ani și 42,4% pentru cei cu vîrsta cuprinsă între 25-29 ani). În același timp, tinerii din Moldova înregistrează cea mai înaltă rată de inactivitate (peste 66% potrivit datelor internaţionale) în raport cu ţările comparate, depășind mai mult de două ori media ţărilor UE (27,7% pentru anul 2014).Pentru stoparea migrației, inclusiv a tinerilor, se propune operarea unor modificări care vor motiva implicarea în activități agricole și nonagricole prin:  îmbunătățirea și extinderea opțiunilor de sprijin financiar acordat de stat; implicarea migranților reveniți în țară în dezvoltarea economică durabilă a Republicii Moldova, prin acordarea înlesnirilor la efectuarea investițiilor în sectorul agricol; extinderea alocării investițiilor pentru dezvoltarea infrastructurii fizice şi de servicii în mediul rural. În acest sens, se impune operarea unor modificări în Hotărîrea Guvernului nr. 455/2017 care reglementează regulile și condițiile pentru subvenționarea post-investițională, precum și în *Hotărîrea Guvernului nr. 507/2018,* în condițiile căreia beneficiari ai subvențiilor în avans sunt tinerii fermieri și femeile fermiere.***3. Cu referire la problema - sectorul zootehnic slab dezvoltat.***  Analizînd sectorul agrar prin prisma volumului producției obținute, în anul 2018, se atestă o creștere sporită a ponderii producției vegetale în totalul producției agricole, care a constituit 74%, iar comparativ cu anul 2015, acesta a constituit 68%. La rîndul său, ponderii producției animaliere i-au revenit doar 26%, fiind în descreștere în comparație cu anul 2015 (32%). Acest lucru confirmă faptul că, producătorii agricoli sunt orientați spre extinderea afacerilor în creșterea culturilor agricole, deoarece au fost identificate mai multe oportunități de a exporta produse vegetale atît pe piața UE cît și a țărilor CSI. Complementar, producătorii agricoli au posibilitate de a procesa producția, prin prisma dezvoltării infrastructurii post recoltare și procesare a produselor vegetale. Pe de altă parte, sectorul zootehnic din agricultura Republicii Moldova este unul dintre cele mai slab dezvoltate și în declin continuu.Privatizarea pămîntului şi divizarea terenurilor în sute de mii de parcele mici - cote a proprietarilor de pămînt, minimalizarea numărului fermelor zootehnice, a bazei furajere şi tehnico-materiale, a creşterii animalelor, concomitent cu lipsa investiţiilor pentru crearea fermelor noi, insuficiența subvenţionării producerii produselor alimentare de origine animală, scumpirea resurselor energetice, toate acestea au condiţionat apariţia unei situaţii de criză în domeniul respectiv. Iată de ce, sectorul zootehnic rămîne a fi cel mai vulnerabil și din aceste considerente, începînd cu anul 2018, dezvoltarea sectorului zootehnic este o prioritate a MADRM.Creşterea productivităţii și competitivităţii prin stimularea organizării şi modernizării tehnologice a fermelor zootehnice este obiectivul general al stimulării investiţiilor în asigurarea securității alimentare.Astfel, în condițiile Regulamentului aprobat prin Hotărîrea Guvernului nr. 455/2017, mărimea sprijinului acordat se calculează sub formă de compensație din costul utilajului tehnologic nou, achitat integral, destinat dotării şi modernizării fermelor zootehnice, inclusiv construcţia/reconstrucţia fermelor zootehnice de bovine, ovine și caprine, etc.***Fig. 2****:**Ferme zootehnice reutilate și modernizate în anul 2019* *Sursa: Agenţia de Intervenţie şi Plăţi pentru Agricultură (în continuare* *AIPA)*Drept rezultat, în anul 2019, au fost recepționate 314 cereri de solicitare a sprijinului financiar dintre care, 251 cereri pentru stimularea investițiilor în renovarea fermelor zootehnice (suma subvenției solicitate – 84,0 mil. lei) și 63 cereri pentru procurarea animalelor de prăsilă în sumă de 20,7 mil. lei.Însă, pentru implementarea unor acțiuni strategice care se află pe agenda dialogului RM-UE de o perioadă îndelungată, cum este Planul de acţiuni cu privire la exportul de carne de pasăre și ouă de categoria B către Uniunea Europeană, sunt necesare investiții suplimentare în vederea continuării procesului de modernizare a unităților de producere din partea agenților economici, investiții care trebuie sprijinite și din partea statului. De aceea, în proiect se propun unele modificări în vederea îmbunătățirii condițiilor de stimulare a investiţiilor pentru utilarea şi renovarea tehnologică a fermelor zootehnice, creşterea productivităţii și competitivităţii produselor de origine animalieră (subvenționarea materialelor de construcție pentru construcția și/sau reconstrucția fermelor de toate speciile de animale; egalarea plafonării mărimii subvenţiei acordate sub formă de compensaţie din valoarea utilajului tehnologic nou, de la 3,0 mil. lei per beneficiar, la 5,0 mil. lei per beneficiar; majorarea plafonului pentru stimularea procurării de mioare și căprițe, de la 700,0 mii lei pînă la 1,0 mil. lei; unele modificări cu impact pozitiv asupra sectorului apicol și sectorului avicol).  Complementar la cele relatate, proiectul hotărîrii prevede modificări de ordin redacțional ce țin de drepturile și obligațiile beneficiarilor de subvenții și procedura de efectuare a verificărilor de către AIPA, o parte fiind promovate la recomandările Curții de Conturi.  Reieșind din cele menționate, proiectul de act normativ va avea un impact pozitiv nemijlocit asupra beneficiarilor de subvenții prin soluționarea următoarelor probleme: * modificarea prevederilor de acordare a înlesnirilor unor categorii de beneficiari;
* stimularea migranților reîntorși, prin acordarea înlesnirilor la efectuarea investițiilor în sectorul agricol și acordarea subvențiilor pentru proiectele start-up;
* îmbunătățirea prevederilor de acordare a subvențiilor pentru sectorul zootehnic;
* completarea cu un nou capitol privind procedura de efectuare a monitorizării

postinspecție, efectuată de către AIPA la locul investiției; * prevederea noilor principii de subvenționare pentru grupurile de producători

agricoli;* simplificarea criteriilor speciale de eligibilitate pentru excluderea unor cerințe ce

creează impedimente în procesul de pregătire a dosarelor de subvenționare.  |
| c***) Expuneți clar cauzele care au dus la apariţia problemei*** |  |
|  Cauzele apariției problemelor.**1. *Imperfecțiunea procesului de subvenționare în domeniul agricol*** Pînă la aprobarea Legii nr. 156/2020, în vederea încurajării și atragerii tinerilor și femeilor din mediul rural în agricultură, statul acorda în condiții generale, subvenţii în cuantumuri majorate cu cel puțin 15% din valoarea investiției eligibile, dar nu mai mult de 500 mii lei pentru o perioadă de 3 ani de subvenționare consecutivi. O altă cauză, este acordarea înlesnirilor, care poate fi diferențiată anual în baza priorităților stabilite la nivel de sector, categoriile de beneficiari, periodicitatea de acordare și cuantumul acordării înlesnirilor reieșind din disponibilitatea mijloacelor financiare. Astfel, domeniul agriculturii este puțin atractiv pentru potențialii beneficiari, ceea ce duce și ***la exodul masiv al populației și rata mică a tinerilor antrenați în domeniul agriculturii, care reprezintă problema nr. 2.***  În cadrul activităților de recunoaștere a grupurilor de producători agricoli a fost identificată lipsa normelor metodologice privind monitorizarea respectării de către aceștia a condițiilor de acordare a sprijinului financiar nerambursabil. Pînă la aprobarea Legii nr. 92/2020, nu a fost reglementată o soluție eficientă pentru sancționarea grupurilor care nu au respectat planurile de recunoaștere, însă au beneficiat de sprijin financiar.  Carențele constatate de Curtea de Conturi privind acordarea sprijinului financiar producătorilor agricoli, la fel impun operarea unor modificări. De asemenea, proiectul propune soluționarea unor probleme ce țin de drepturile și obligațiile beneficiarilor de subvenții, procedura de efectuare a verificărilor de către AIPA, precum și de ordin redacțional.  O altă cauză este că sectorul zootehnic din Republica Moldova este mai puțin atractiv și rentabil pentru agricultori, astfel rămîne a fi în declin continuu. Majoritatea efectivului de animale se întreține în gospodăriile individuale, ca de exemplu - din totalul efectivului de bovine (186,1 mii în anul 2015, inclusiv 127,7 mii, vaci mulgătoare) doar 15% se află în întreprinderile agricole şi gospodăriile ţărăneşti din care doar 5,9 mii - vaci mulgătoare.  Gospodăriile casnice (individuale) care dețin a cîte o vacă în gospodărie nu pot asigura în măsura necesară respectarea tehnologiilor de creştere și exploatare a animalelor, deoarece nu este posibilă utilizarea tehnicii şi utilajului la procesele tehnologice de pregătire a furajelor şi nutreţurilor combinate, astfel toate lucrările se execută manual și, totodată nu aplică, în mare parte, mulsul mecanizat al vacilor, motiv din care laptele produs în aceste gospodării este de calitate inferioară şi face dificilă fabricarea unei producţii competitive de către întreprinderile de procesare. Pe de altă parte procesul de ameliorare a raselor și a efectivelor de animale de fermă este slab dezvoltat. Toate acestea sunt şi cauzele ***problemei nr. 3 -*** ***sectorul zootehnic slab dezvoltat.***  |
| ***d) Descrieți cum a evoluat problema şi cum va evolua fără o intervenție*** |  |
| Principala sursă de subvenționare a producătorilor agricoli este Fondul național de dezvoltare a agriculturii și mediului rural(în continuare FNDAMR). Conform Hotărîrii Guvernului nr. 455/2017, regulamentul de subvenționare se implemetează pe o perioadă determinată (2017 – 2021) ceea ce permite producătorilor agricoli să își dezvolte afacerea avînd o previzibilitate și cunoscînd domeniile ce pot fi subvenționate din FNDAMR. Anual FNDAMR se valorifică la 100%, inclusiv este solicitat tot mai mult de către producătorii agricoli. Anul acesta, suntem în al patrulea an de implementare a Hotărîrii Guvernului nr. 455/2017 cu privire la modul de repartizare a mijloacelor FNDAMR. Cca 80% din sursele FNDAMR sunt accesate de producătorii agricoli mici și mijlocii ce investesc în dezvoltarea agriculturii și mediului rural. Peste 80% din valoarea FNDAMR sunt absorbite de prioritatea I „Creșterea competitivității sectorului agroalimentar prin restructurare și modernizare” din Strategia națională de dezvoltare agricolă și rurală. Ca rezultat se creează locuri noi de muncă, crește volumul investițiilor în sectorul agroindustrial, precum și în ramurile conexe acestuia. Deci, investițiile efectuate de solicitanții de subvenții din agricultură și ramurile conexe ale acestora în anul 2019, au generat crearea a 2548 locuri noi de muncă (1472 - bărbați și 1076 - femei).  Dat fiind că solicitările în raport cu FNDAMR sunt permanent în creștere, pe parcursul ultimilor trei ani, o parte din sursele FNDAMR au fost direcționate pentru plata restanțelor față de producătorii agricoli din anii precedenți. Această tendință s-a păstrat și în anul 2019, pentru plata restanțelor față de producătorii agricoli au fost direcționate - cca 502,0 mil. lei**,** în conformitate cu art. 33 alin. (5) din Legea nr. 276/2016.  Totodată, în rezultatul efectuării unei analize din momentul punerii în aplicare a actelor normative care reglementează domeniul de subvenționare, se atestă o diminuare a numărului de tineri fermieri beneficiari de subvenții. Spre exemplu, în anul 2017 au primit sprijin financiar 197 producători agricoli tineri, 2018 - 147, iar în 2019 cifra s-a micșorat pînă la 90.  Tot în acest context, analizînd sectorul agrar prin prisma volumului producției obținute, în anul 2018, se atestă faptul că ponderea producției animaliere, în totalul poducției agricole i-au revenit doar 26%, fiind în descreștere în comparație cu anul 2015 (32%).  Urmare a misiunii Curții de Conturi, desfășurată în anul 2019, se recomandă ca procedura de monitorizare postinspecție să fie descrisă în cadrul actului normativ și anume, suplinit cu un capitol nou care să prevadă această procedură.  Lipsa elaborării proiectului de hotărîre cu privire la modificarea unor hotărîri ale Guvernului va conduce la: 1) discordanța dintre actele normative care reglementează domeniul de subvenționare, ceea ce va rezulta în micșorarea numărului de tineri și femei care desfășoară activitate antreprenorială în sectorul agricol și în sectorul nonagricol în localitățile rurale și va spori numărul populației emigrante în afara țării sau din localitățile rurale spre cele urbane; 2) neconformarea la recomandările Curții de Conturi privind cadrul regulator relevant domeniului de subvenționare a producătorilor agricoli; 3) motivarea insuficientă pentru a investi în sectorul zootehnic. |
| *e****) Descrieți cadrul juridic actual aplicabil raporturilor analizate şi identificați carenţele prevederilor normative în vigoare, identificați documentele de politici şi reglementările existente care condiţionează intervenţia statului.***  |  |
|  Actele normative ce reglementează politica de subvenționare a statului în dezvoltarea agriculturii și mediului rural sunt următoarele:* Legea nr. 276/2016 cu privire la principiile de subvenționare în dezvoltarea agriculturii și mediului rural;
* Legea nr. 312/2013 privind grupurile de producători agricoli şi asociaţiile acestora;
* Hotărîrii Guvernului nr. 476/2019 pentru aprobarea Regulamentului privind acordarea subvențiilor pentru îmbunătățirea nivelului de trai și de muncă în mediul rural din Fondul național de dezvoltare a agriculturii și mediului rural;
* Hotărîrea Guvernului nr. 20/2019 cu privire la constituirea Instituitei Publice „Agenţia de Intervenţie şi Plăţi pentru Agricultură”;
* Hotărîrea Guvernului nr. 507/2018 pentru aprobarea Regulamentului privind condițiile și procedura de acordare a subvențiilor în avans pentru proiectele start-up din Fondul național de dezvoltare a agriculturii și mediului rural;
* Hotărîrea Guvernului nr. 455/2017 cu privire la modul de repartizare a mijloacelor Fondului Național de Dezvoltare a Agriculturii și Mediului Rural;

Astfel, odată cu intrarea în vigoare a *Legii nr. 156/2020 pentru modificarea Legii nr. 276/2016 cu privire la principiile de subvenționare în dezvoltarea agriculturii și mediului rural* și a *Legii nr. 92/2020 pentru modificarea Legii nr. 312/2013 privind grupurile de producători agricoli și asociațiile acestora,* se impune aducerea în concordanță a hotărîrilor guvernului care reglementeazî acest domeniu. În acest sens, se impune modificarea punctelor 8, 15, 60, 69, 70 din Regulamentul aprobat prin *Hotărîrea Guvernului nr. 455/2017, punctele 1,* 2, 5, 6, 37 *din Regulamentul aprobat prin Hotărîrea Guvernului nr. 507/2018, și punctele 10*, 15 și 17 din Regulamentul aprobat prin *Hotărîrea Guvernului nr. 476/2019.* |
| **2. Stabilirea obiectivelor** |
| ***Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist)***Proiectul de hotărîre își propune următoarele obiective:- proces de subvenționare în domeniul agricol ajustat;- sector agroindustrial competitiv prin modernizarea și restructurarea pieței și atragerea tinerilor în agricultură și dezvoltarea mediului rural;- mecanism atractiv de acordare a subvențiilor pentru sectorul zootehnic. |
| ***3.* Identificarea opţiunilor** |
| a***) Expuneți succint opțiunea „a nu face nimic”, care presupune lipsa de intervenție*** |  |
| Opţiunile propuse sunt următoarele:**Opţiunea I - "a nu face nimic"**Dacă nu se întreprinde nimic, atunci:actele normative care reglementează politicile de subvenționare nu vor fi aduse în concordanță;nu vor fi realizate recomandările misiunii de audit a Curții de Conturi;nu vor fi îmbunătîțite conduțiile de subvenționare în vederea sporirii interesului de implicare mai activă a tinerilor și femeilor din localitățile rurale în activitatea antreprenorială în sectorul agricol și în sectorul nonagricol;va continua sporirea numărului populației emigrante în afara țării sau din localitățile rurale spre cele urbane; nu va fi promovat mecanismul de stimulare a migranților reveniți, prin acordarea înlesnirilor la efectuarea investițiilor în sectorul agricol și acordarea subvențiilor pentru proiectele start-up. **Opţiunea II - aprobarea proiectului de hotărîre a Guvernului.**   |
| *b****) Expuneți principalele prevederi ale proiectului, cu impact, explicînd cum acestea țintesc cauzele problemei, cu indicarea novațiilor și întregului spectru de soluţii/drepturi/obligaţii ce se doresc să fie aprobate*** |  |
|  Principale prevederi ale proiectul de hotărîre cu privire la modificarea unor hotărîri ale Guvernului sunt următoarele. *1. Referitor la modificarea Hotărîrii Guvernului nr. 455/2017 cu privire la modul de repartizare a mijloacelor Fondului Național de Dezvoltare a Agriculturii și Mediului Rural.* Urmare a adoptăriiHotărîrii Guvernului nr. 476/2019, se impune completarea Hotărîrii Guvernului nr. 455/2017 cu un punct nou care stipulează expres alocarea anuală a mijloacelor financiare din FNDAMR pînă la 15% pentru finanțarea proiectelor de îmbunătățire a nivelului de trai și de muncă în mediul rural. Modificarea va aduce în concordanță actele normative respective *(pct. 4).*  În vederea ajustăriicadrului normativ și în contextul promovării unor modificări la art. 22 din Legea nr. 276/2016, precum și reieșind din mijloacele FNDAMR, în Regulamentul aprobat prin Hotîrîrea Guvernului nr. 455/2017, se propune substituirea plafonului de 500 mii lei pentru o perioadă de 3 ani de subvenționare consecutivi, cu includerea condiției de acordare a înlesnirilor pe parcursul unui an de subvenționare per dosar. Modificarea propusă vine să concretizeze perioada și numărul dosarelor pentru care poate beneficia un producător agricol de subvenții majorate. Totodată, în scopul implicării migranților reveniți în dezvoltarea economică durabilă a Republicii Moldova, proiectul prevede acordarea la efectuarea investițiilor în sectorul agricol postinvestițional și acordarea subvențiilor în avans pentru proiectele start-up (*pct. 8*).La fel, proiectul prevede propuneri de ajustare a condițiilor de acordare a sprijinului financiar grupurilor de producători agricoli pentru comercializarea producției agricole prin intermediul grupului de producători pentru care s-au asociat. În vederea asigurării implementării planurilor de recunoaștere se propune includerea penalităților pentru nerespectarea obligațiilor ce revin grupului, care se vor calcula din valoarea sprijinului financiar autorizat/achitat, în contextul promovării modificărilor la art. 18 din Legii nr. 312/2013 privind grupurile de producători agricoli şi asociaţiile acestora *(pct. 69, 70, 741, 742).*  În contextul recomandărilor Curții de Conturi privind descrierea criteriilor de selectare a beneficiarilor de subvenții din FNDAMR, procedura de efectuare a monitorizării postinspecție și operarea altor modificări, proiectul prevede următoarele:  completarea cadrului regulator aferent acordării subvențiilor în vederea stimulării investițiilor pentru dezvoltarea infrastructurii postrecoltare și procesare cu prevederi privitor la verificarea obligatorie a proiectelor de deviz de către organele abilitate în verificarea calității în construcții, precum și neadmiterea spre finanțare a solicitărilor în care serviciile de proiectare și de executare a lucrărilor sunt efectuate de un singur agent economic. Deci, se propune ca lista documentelor de solicitate a sprijinului financiar pentru ***Submăsura 1.6.*** *Stimularea investiţiilor pentru dezvoltarea infrastructurii postrecoltare şi procesare,* să fie completată cu următoareaprevedere: proiectul tehnic si devizul de cheltuieli, în cazul extinderii construcțiilor noi și/sau reconstrucției obiectivelor existente, care sînt modernizate cu instalații, utilaj și echipament eligibil, destinat prelucrării/procesării și ambalării produselor de origine animală și vegetală, care va fie întocmit de către un devizier certificat în domeniu, cu anexarea documentelor confirmative privind calificarea acestuia” *(pct. 63 subpct.. 3, completarea cu subpct. 7 și 8).*Se propun unele modificări în vederea stimulării producătorilor agricoli la accesarea creditelor de către producătorii agricoli de la băncile comerciale şi instituţiile financiare nebancare la încheierea contractelor de leasing *(pct. 50, 52).**Cele mai importante modificări propuse pentru sectorul zootehnic.*  Conform art. 8, alin. (2) lit. a) al Legii zootehniei nr.412/1999, deţinătorii de animale au dreptul să aleagă liber, pentru creştere, specia, rasa, tipul, populaţia, linia, crosul şi hibrizii de animale incluse în Nomenclatorul raselor, tipurilor şi crossurilor de animale omologate (raionate) în Moldova. Bivolițele au fost acceptate la subvenționare (prin Hotărîrea Guvernului 249/2019), chiar dacă nu se regăsesc în Nomenclator, cu condiția că solicitanții vor organiza procedura de omologare și Nomenclatorul va fi completat cu acest tip de animale. Însă, pînă în prezent nu a fost semnat nici un contract cu instituțiile de cercetări științifice în domeniu pentru prestarea acestui serviciu (procedurii de omologare). De aceea, acest tip de animale se propune de a fi exclus din Regulamentul de subvenționare *(în tot cuprinsul Regulamentului).*  Pentru a obține producție mai mare, deținătorii de animale importă animale înalt productive din țările unde zootehnia a atins un grad înalt de dezvoltare (Olanda, Germania, Franța, Spania, etc.). Aceste animale însă nu sunt pe deplin aclimatizate la condițiile de întreținere în țara noastră. Astfel, termenul de exploatare a acestor animale se reduce de la 3 lactații la 2,3-2,5 lactații. În acest sens, pentru a reduce termenul de exploatare a animalelor supuse subvenționării, dar și în vederea minimalizării riscului ca beneficiarii de subvenții să fie impuși să restituie sumele primite de la stat, se propune ca termenul de exploatare a animalelor să înceapă nu din momentul autorizării cererii spre plată, ci din momentul scoaterii din carantină a animalului. Modificarea propusă nu va avea impact asupra cheltuielilor din FNDAMR. *(pct. 11).* Ferma zootehnică este un complex de construcții și amenajări care asigură tot procesul de creștere, furajare și îngrijire a animalelor. În lipsa unui element din cele menționate, se resimte o ruptură care nu permite implementarea cu succes a tehnologiilor de creștere a animalelor. Este greu de imaginat cum o fermă zootehnică ar putea activa fără o secție de preparare a nutrețurilor combinate – unitate care de fapt procesează concentrate (cereale). Definirea corectă și exhaustivă a terminologiei de fermă zootehnică, va da posibilitatea înființării și/sau modernizării fermelor zootehnice conform standardelor de bune practici și cerințelor Uniunii Europene, ceea ce va contribui la obținerea materiei prime calitative, care la rîndul său va da posibilitatea de a produce produse competitive atît pe piața internă, cît și la export.Totodată, subvenționarea tuturor amenajărilor din cadrul fermei zootehnice, nu va avea impact major pentru FNDAMR. Se preconizează că numărul de beneficiari anual va fi de cca 70-80, iar suma solicitată va spori cu pînă la 25%. Ținînd cont de faptul că în ultimii ani, inclusiv anul 2019, suma autorizată la *Submăsura 1.4* *Stimularea investiţiilor pentru utilarea şi renovarea tehnologică a fermelor zootehnice,* nu a depășit valoarea de 40 mil. lei, atunci majorarea subvențiilor autorizate anual nu va depăși10 mil. lei. În contextul celor relatate, precum și în scopul evitării interpretării eronate a prevederilor Regulamentului, este necesar de a include precizarea despre ce subscrie ferma zootehnică *(pct. 39).* Spre a permite subvenționarea materialelor pentru construcția și/sau reconstrucția fermelor de toate speciile de animale și nu doar pentru cele vizate în actualul Regulament, se propune ca textul „de bovine, suine, ovine și caprine” să fie exclus *(pct.39, 43 subpct. 2).* Această modificare va aduce în concordanțăprevederile pct. 39, 43 cupct. 40 și anexa nr. 6 la Regulament, în care este stipulat că pot beneficia de subvenții pentru procurarea materialelor de construcție şi lucrărilor de proiectare, toate fermele zootehnice, inclusiv de păsări, iepuri și animale de blană, albine.  Se preconizează că numărul de beneficiari pentru procurarea materialelor de construcție anual va crește cu cel mult 10 unități, iar suma solicitată a sprijinului financiar se va majora cu 15-20 mil. lei. În vederea sporirii atractivității sectorului zootehnic, se propune să fie egalată plafonarea mărimii subvenţiei acordate sub formă de compensaţie din valoarea utilajului tehnologic nou, de la 3,0 mil. lei per beneficiar, la 5,0 mil. lei per beneficiar *(pct. 40, subpct. 1).*Justificarea propunerii este următoarea. Costurile de construcție și utilare a unei ferme zootehnice se estimează după cum urmează: la păsări (carne) – costurile de construcție a unei hale (cca 3,0-3,5 mil. lei), plus echipamentul (2,0 mil. lei), cost total pentru o hală 5,0 – 5,5 mil. lei, iar ținînd cont că o fermă de producere a cărnii de pasăre, conform ciclului de producere trebuie să dispună de cel puțin 4 hale de producere, costurile de construcție și utilare se estimează la peste 20 mil. lei; la păsări (ouă) – doar utilajul pentru amenajarea unei hale de 50 mii capete se estimează la 60 mii euro (cca 12 mil. lei), plus costurile de construcție a halei propriu zise (cca 3,5-4,0 mil. lei), în total 15,5 – 16,0 mil. lei. Plafonul existent de 3,0 mil. lei nu motivează producătorii agricoli să facă investiții în acest sector, aceștia așteptînd timpuri mai bune, iar documentele de politici ale statului privind exportul de carne de pasăre și ouă de categoria B în Uniunea Europeană, pot deveni documente „de raft”. Drept rezultat, majorarea plafonului de subvenționare va determina producătorii agricoli să facă investiții în acest sector, să modernizeze întreprinderile de producere a cărnii și ouă, să obțină producție competitivă atît pentru piața internă, cît și pentru export. Ținînd cont de faptul că modificarea propusă nu se răsfrînge asupra fermelor de creștere a vacilor de lapte și stupinelor apicole, analizînd solicitările din anii precedenți, se preconizează că numărul de beneficiari la *Submăsura 1.4*, va crește cu cel mult 10 unități în raport cu anii precedenți, iar suma solicitată se va majora cu 10-15 mil. lei. Se propune, de a egala condițiile pentru toți deținătorii de animale care au obținut subvenții, ca să poată rebuta pînă la 7% din efectivul de animale subvenționate și asta deoarece, nu doar la bovine se întîlnesc cazuri de infertilitate sau de boli ale ugerului, organelor reproductive și alte malformații ce nu puteau fi prevenite sau prognozate la momentul procurării animalelor (*pct. 45, subpct. 1, inckusiv se completează cu un aliniat nou)*. Rebutarea animalelor neproductive va da posibilitatea de a lăsa în șeptel doar animale performante care aduc rezultate preconizate. Modificarea propusă nu va avea impact asupra cheltuielilor din FNDAMR. Tot în acest context, se propune majorare plafonului pentru stimularea procurării de mioare și căprițe cu vîrsta de 6-20 luni, de la 700,0 mii lei pînă la 1,0 mil. lei. Drept justificare servesc următoarele date. Capacitatea unei ferme de creștere a ovinelor pentru lapte este de 300-350 capete de oi matcă. Prețul de cost al unei oi de prăsilă atît de la fermele de ovine din țară, cît și de peste hotare, este de 300 euro/cap (cca 6000 lei), iar un efectiv de 350 capete se estimează la peste 2 mil. lei. Doar cu condiția majorării plafonului de pînă la un milion lei putem asigura că beneficiarul de subvenții care a procurat ovine de rasă va primi de la stat subvenția promisă în mărime de 50% din costul animalului de prăsilă. Majorarea plafonului de subvenționare va determina producătorii agricoli să facă investiții în acest sector, să înființeze noi ferme zootehnice de ovine/caprine, dar și să reformeze efectivele deja existente. Înlesnirile enumerate vor contribui la majorarea producției de lapte de oaie/capră și obținerea producției competitive. Majorarea plafonului de la 700 mii lei la 1,0 mil. lei, va avea impact nesemnificativ pentru FNDAMR. Analizînd solicitările din anii precedenți, se preconizează că numărul de beneficiari la *Submăsura 1.5* (Ovine/caprine), se va majora cu cel mult 5 unități în raport cu anii precedenți, iar suma solicitată se va majora cu pînă la 1,5-2,0 mil. lei. *(pct. 45, subpct. 4).*Proiectul prevede unele modificări cu impact pozitiv asupra sectorului apicol. Necesitatea operării modificărilor reiese din următoarele. Înlocuirea reginelor în familiile de albine are loc în lunile mai-iunie. În același timp, producerea reginelor începe în luna aprilie-mai, ajungînd la maturitate (atunci cînd pot fi introduse în noua familie) în luna iunie-iulie. În acest sens, subvenționarea reginelor cu vîrsta de max. 3 luni, nu se încadrează în procesul tehnologic și de ameliorare a albinelor. Mai mult ca atît, a fost demonstrat că reginele obținute în luna august din anul precedent se manifestă mult mai bine în comparație cu reginele din acest an. De aceea, este necesar de extins termenul pentru subvenționarea reginelor de la 3 luni la un an, pentru a da posibilitatea subvenționării reginelor obținute în anul precedent. (*pct. 45, subpct. 6) și 7).* Modificarea propusă nu va avea impact asupra FNDAMR. Actualmente, în Republica Moldova anual se cresc circa 25 mil. pui broiler, dintre care mai puţin de 20 % sunt de la producătorii locali. Totodată, numai 2 producători dispun de efective matcă pentru producerea puiului broiler de o zi. În acest sens, se propune acordarea subvenţiilor la producerea materialului biologic pentru creștere puilor broiler, ceea ce va oferi înlesniri producătorilor de carne sa fie motivați de a micşora costul de producere utilizînd pui locali. Complementar, menționăm că importul puiului de o zi şi a producţiei avicole reprezintă un pericol biologic permanent pentru ţară şi economia acesteia. La moment mai multe focare de Gripă Aviară sunt înregistrate în țările de unde preponderent sunt importaţi pui de o zi şi ouă de incubaţie. Iată de ce, suportul statului prin acordarea subvenționării respective va stimula şi alte companii să investească în domeniul dat, astfel creînd locuri de muncă şi ulterior vărsări în bugetul ţării.  La ziua de azi, sunt 2 companii autohtone care practică acest tip de activitate. Deci, suma maximă necesară pentru subvenţionarea acestei submăsuri este de aproximativ 2 mil. lei anual (mai puţin de 0,2 % din FNDAMR).  În contextul celor relatate, se propune completarea *pct. 45 cu subpct. 8* în următoarea redacție „*50% pentru păsări de prăsilă, pui de-o zi, dar nu mai mult de 1 mil. lei per beneficiar într-un an de subvenționare*”. La fel, pentru a contribui la sporirea siguranței alimentelor, se propune alocarea mijloacelor financiare pentru investiția efectuată în construcția și utilarea sondelor de apă, turn de apă și pompe aferente sondelor (*pct. 105 lit. f) și g*), *106 și 107).* Completarea respectivă se impune pentru că, utilizarea surselor de apă neconforme prezintă pericol pentru siguranţa alimentelor, iar producţia avicolă poate fi contaminată chimic şi biologic din aceste surse. Totodată asigurarea independenței unității cu sursă de apă este strict necesară din următoarele motive: consumul unei hale de pui broiler la vîrsta de abatorizare este de circa 10 m3/zi, pentru o exploatație de 6 hale ar fi un necesar de 60 m3/zi, cea ce reprezintă circa 6 m3/ oră. O sondă medie de apă are o capacitate de pompare de circa 8 m3/ oră, respectiv dacă o fermă ar fi conectată la rețeaua din localitate, ea ar consuma circa 70-80 % din necesarul localităţii;în timpul canicular dacă ferma rămîne fără apă timp de 4-6 ore, această poate pierde tot efectivul de păsări urmare deshidratării la care păsările sunt foarte sensibile.  Impactul estimativ asupra FNDAMR ar fi următor: preţul unui turn de apă împreună cu sonda nu depăşeşte 500 mii lei; anual această investiţie poate fi efectuată de 3-4 fermieri. Respectiv, pentru subvenţionarea acestei submăsuri este necesară suma de 1-1,5 mil. lei anual. Tot în acest context, se propune expunerea *anexei nr. 6* la Regulament în redacție nouă.Acest moment a fost condiționat de faptul că unele materiale de construcție (betonul, armatura, panourile termoizolante de tip „sandwich”, etc.) sunt folosite la construcția și/sau reconstrucția tuturor fermelor zootehnice de toate speciile de animale. Astfel, rațional este de a crea o listă de ordin general a materialelor de construcție sau utilajelor și echipamentelor, care sunt comune pentru toate fermele zootehnice (pentru a evita repetarea lor), iar separat de indicat pentru speciile de animale liste mai puțin voluminoase cu utilaje și echipamente specifice .Prin urmare, punerea în aplicare a propunerilor din proiectul de hotărîre privind îmbunătățirea condițiilor de acordare a subvențiilor pentru sectorul zootehnic, vor genera costuri de la 40 la 50 mil.lei, sau 5% din valoarea FNDAMR aprobat anual prin Legea bugetului de stat.2*. Referitor la modificarea Regulamentului* ***privind condițiile și procedura de acordare a subvențiilor în avans pentru proiectele start-up din Fondul național de dezvoltare a agriculturii și mediului rural,*** *aprobat prin hotărîrea Guvernului nr. 507/2018.*În scopul implicării migranților reveniți în dezvoltarea economică durabilă a Republicii Moldova, la *art. 22 alin. (1) litera a)* și *art. 23 alin. (1) din Legea nr. 276/2016*, au fost operate modificări care prevăd acordarea înlesnirilor la efectuarea investițiilor în sectorul agricol postinvestițional, inclusiv și acordarea subvențiilor în avans pentru proiectele start-up. De aceea, pentru a aduce în concordanță documentele de politici care reglementează domeniul de subvenționare, proiectul prevede completarea hotărîrii cu textul ”*migranți reveniți”* *(pct. 1, subpct. 6), 2, 5 și 6 subpct 4).*  La recomandarea Curții de Conturi, se propune completarea Regulmentului menționat cu prevederi exhaustive privitor la termenul limită (în zile) în care producătorul agricol care a primit subvențiile acordate în avans, urmare a prezentării unor date eronate sau a nerespectării altor condiții regulatorii să restituie la bugetul de stat subvenția acordată.  În vederea conformării la aceeași recomandăril, se propune completarea *pct. 15 subpct, 40) și pct. 23 subpct. 2)*, cu următoarele amendamente: *copia contractului, copia poliţei de asigurare a proiectului investiţional supus subvenţionării în avans pentru perioada anului în curs şi contractul de intenţie cu asiguratorul pentru asigurarea proiectului investiţional pentru următorii doi ani.*  Tot în contextul recomandărilor Curții de Conturi, se propune de a completa actul normativ cu un punct nou în următoarea redacție: ” *În cazul încălcării asumate în baza contractului de acordare a subvenției în avans, a declarației pe propria răspundere cît și a prevederilor prezentului Regulament, intrării în proces de insolvabilitate sau lichidare, solicitantul urmează să ramburseze suma subvenţiei obținute în perioada de cel mult 180 zile din momentul constatării încălcării, cu excepţia situaţiilor de forţă majoră, confirmate în modul stabilit.” (pct. 331)*. Pe parcursul punerii în aplicare a Hotărîrii Guvernului nr. 507/2018, în adresa MADRM au parvenit multiple solicitări de la beneficiarii de subvenții în avans cu propunerea de a exclude din Regulament următoarea reglementare ”*fondatorul/fondatorii nu sînt afiliați unui alt producător agricol” (pct. 42 subpct. 7).* Această propunere a fost examinată și acceptată pentru a fi promovată, în cadrul mesei rotunde organizate de către MADRM, cu participarea beneficiarilor/potențialilor beneficiari desubvenționarea în avans pentru proiectele start-up din FNDAMR, la data de 25 iunie 2019*.*   Argumentele pentru modificarea propusă sunt următoarele. Pentru a dezvolta o agricultură durabilă, este necesar ca afacerea să fie transmisă din tată în fiu, să fie o afacere de familie care se dezvoltă pe parcursul anilor și numai astfel poate fi prosperă.  O altă modificare propusă reiesă din faptul că AIPA este instituția responsabilî de implementarea Hotărîrii Guvernului nr. 507/2018. În vederea asigurării activitățile de monitorizare, proiectul prevede stipularea expres a procesului într-un manual de proceduri, aprobat prin ordinul AIPA, conform *Legii nr.229/2010 privind controlul financiar public intern* *(pct. 54)*.  Totodată, în scopul efectuării unei evaluări eficiente și transparente se propune modificarea criteriilor de evaluare din *anexa nr.2* la Regulament.*3. Referitor la modificarea Hotărîrii Guvernului nr. 476/2019 pentru aprobarea Regulamentului privind acordarea subvențiilor pentru îmbunătățirea nivelului de trai și de muncă în mediul rural din Fondul național de dezvoltare a agriculturii și mediului rural.* *Suplimentar la modificările impuse de Legea nr. 276/2016, specificate la compartimentul* c***)*** *Expuneți clar cauzele care au dus la apariţia problemei,* se propun următoarele modificări*.* În cazul în care APL dorește să implementeze un proiect investițional în înfiinţarea şi amenajarea zonelor de agrement pentru populația rurală în conformitate cu *Legea nr.591/1999 cu privire la spațiile verzi ale localităților urbane şi rurale* (parcuri, locuri de joacă pentru copii, terenuri de sport, piste pentru bicicliști) este necesar ca să prezinte un proiect de execuție a lucrărilor pentru spațiile verzi, inclusiv devizul de cheltuieli ce urmează a fi realizat. În acest sens, se propune suplinirea *pct. 12* cu o prevedere nouă.Conform condițiilor stipulate la *Măsura nr. 2.**Renovarea și dezvoltarea localității rurale*, sunt eligibile investițiile pentru dezvoltarea serviciilor sociale destinate grupurilor vulnerabile (centre de îngrijire pentru copii, persoane în etate şi persoane cu necesităţi speciale). În perioada de recepționare a dosarelor de solicitare a subvenției în avans, s-a constatat că centrele de îngrijire pentru persoanele în etate aparțin entităților economice și nu APL. Din aceste considerente se propune ca dezvoltarea serviciilor sociale destinate grupurilor vulnerabile (centre de îngrijire pentru copii, persoane în etate şi persoane cu necesităţi speciale) să fie prevăzută și în cadrul *măsurii 3. Diversificarea economiei rurale prin activităţi nonagricole.*De menționat, că pct. 20 din Regulamentul de referință prevede obligativitatea achiziţionării utilajelor, echipamentelor şi materialelor de construcţie în condiţii de piaţă, prin examinarea a minimum trei cereri de ofertă. De aceea, se propune ca dosarul de aplicare pentru obținerea subvențiilor în avans să includă și următoarele documente: proiectul tehnic și devizul de cheltuieli în cazul construcției/reconstrucției/modernizării bunurilor imobile; cel puţin 3 oferte pentru utilajul, echipamentul şi materialele de construcţie ce urmează a fi achiziţionat în cadrul proiectului investiţional *(pct. 16)*. Tot la *Măsura nr.3,* actualmente lipsesc actele ce urmează să le prezinte solicitantul de subvenții în avan la finisarea implementării proiectului. În acest sens, se propune de a completa Regulamentul, cuprevederea prin care solicitantul de subvenții la finisarea implementării proiectului va asigura prezentarea documentelor confirmative pînă la transferarea plăţii finale a subvenţiei în avans *(pct. 161).* În scopul efectuării unei evaluări eficiente și transparente se propune modificarea criteriilor de evaluare în anexele la Regulament, prin modificarea punctajului acordat, astfel încît fiecare membru să poată evalua individual dosarul și să stabilească punctajul pe care îl atribuie. Deci, se propune ca punctajul să fie de la 0 la 20.  |
| ***c) Expuneți opțiunile alternative analizate sau explicați motivul de ce acestea nu au fost luate în considerare*** |  |
|  În contextul celor menționate supra, se constată că aplicarea unor alte scenarii alternative decît cel expus prin prisma proiectului propus nu va produce efectul scontat în măsura în care să corespundă atingerii obiectivelor dorite. |
| **4. Analiza impacturilor opţiunilor** |
| ***a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate*** |  |
| Opţiunea I - A nu face nimic;**Costuri:**Lipsa de cheltuieli din partea statului pentru elaborarea, aprobarea şi publicarea proiectului de hotărîre*.* Luînd în considerație faptul că mediul de afaceri suportă cheltuieli la efectuarea investițiilor în dezvoltarea afacerilor în agricultură, fără implicarea statului în soluționarea problemelor agenții economici vor avea costuri pe care nu vor putea să le acopere. ***Beneficii:*** Beneficii în lipsa intervenţiei propuse nu s-au identificat. **Efecte negative:** - existența unor neconformități în cadrul legislativ național privind politica de subvenționare; - implementarea defectuoasă a prevederilor existente privind principiile de subvenționare în dezvoltarea agriculturii și mediului rural; - neatractivitatea politicii de subvenționare pentru sectorul zootehnic; - neatractivitatea politicii de subvenționare pentru tineri; - tendințe de creștere lentă și instabilă în agricultură; - insuficiențamijloacelor financiare ale FNDAMR pentru a acoperi cererile producătorii agricoli.  ***Riscuri:*** ***-*** creșterea numărului populației emigrante, îndeosebi printre tineri; - insuficiența investițiilor în infrastructura postrecoltare și procesare, in special în sectorul zootehnic; ***-*** prevederi ambigue în atribuțiile AIPA.Impactul:- cadrul normativ național neconform;- dezvoltarea lentă a sectorului agricol;- diminuarea cantitativă și calitativă a produselor autohtone de origine animalieră pe piața internă;- lipsa locurilor de muncă în mediul rural. |
| Opţiunea II - Aprobarea proiectului hotărîrii de Guvern  Proiectul de act normativ va avea un impact pozitiv nemijlocit asupra beneficiarilor de subvenții prin soluționarea următoarelor probleme: * modificarea prevederilor de acordare a înlesnirilor unor categorii de beneficiari;
* stimularea migranților reveniți, prin acordarea înlesnirilor la efectuarea investițiilor în sectorul agricol și acordarea subvențiilor pentru proiectele start-up;
* prevederea noilor principii de subvenționare pentru grupurile de producători agricoli;
* simplificarea criteriilor speciale de eligibilitate pentru excluderea unor cerințe ce creează impedimente în procesul de pregătire a dosarelor de subvenţionare;
* îmbunătățirea prevederilor de acordare a subvențiilor pentru sectorul zootehnic (stimularea investiţiilor pentru utilarea şi renovarea tehnologică a fermelor zootehnice), creşterea productivităţii și competitivităţii produselor de origine animalieră (subvenționarea materialelor de construcție pentru construcția și/sau reconstrucția fermelor de toate speciile de animale); egalarea plafonării mărimii subvenţiei acordate sub formă de compensaţie din valoarea utilajului tehnologic nou, de la 3,0 mil. lei per beneficiar, la 5,0 mil. lei per beneficiar; majorarea plafonului pentru stimularea procurării de mioare și căprițe, de la 700,0 mii lei pînă la 1,0 mil. lei; unele modificări cu impact pozitiv asupra sectorului apicol și sectorului avicol.

 Complementar la cele relatate, proiectul hotărîrii prevede modificări de ordin redacțional ce țin de drepturile și obligațiile beneficiarilor de subvenții și procedura de efectuare a verificărilor de către AIPA, o parte fiind promovate la recomandările Curții de Conturi.  |
|  ***Posibile avantaje:**** crearea noilor locuri de muncă;
* creșterea veniturilor producătorilor agricoli și achitarea taxelor la bugetul public;
* creșterea competitivității produselor autohtone;
* sporirea atractivității sectorului pentru tinerii antreprenori în mediul rural;
* dezvoltarea sectorului zootehnic și asigurarea populației cu produse de origine animaliră autohtone.

 **Costuri:** În limita mijloacelor financiare alocate anual de la Bugetul de stat. Pentru elaborarea și implementarea actului normativ propus, statul nu va suporta costuri suplimentare. În procesul de realizare a cadrului normativ vor fi utilizate doar sursele financiare prevăzute în FNDAMR, anual aprobat în Legea bugetului de stat. Mediul de afaceri nu va suporta cheltuieli suplimentare în procesul de elaborare și implementare a actului normativ propus.  **Beneficii:*** creșterea producției agricole pentru piața internă și export;
* creșterea numărului de întreprinderi mici și mijlocii în mediul rural;
* dezvoltarea tehnologiilor noi și creșterea productivității.
* atregerea tinerilor fermieri pentru a fi antrenați în dezvoltarea agriculturii și mediului rural;

- stoparea migrației printre tineri de la sat la oraș și peste hotarele țării. **-** implicare migranților reveniți în țară în vederea inițierii unei activități agricole. **Riscuri:** Nu s-au identificat riscuri în vederea aprobării proiectului de hotărîre*.* **Costuri de conformare:** Nu s-au identificat costuri suplimentare de conformare pentru mediul de afaceri.  **Impactul:** Optimizarea și eficientizarea politicii statului în domeniul subvenționării în agricultură și mediul rural va conduce la creșterea competitivității în sectorul agricol, îmbunătățirea condițiilor de muncă și trai a populației din mediul rural, sporirea atracțivității sectorului în rîndurile populației. **Impactul economic** - implementarea proiectului nu va avea impact negativ asupra bugetului de stat, deoarece mijloacele FNDAMR vor fi distribuite în limitele alocaţiilor aprobate anual prin Legea bugetului de stat, în conformitate cu Legea nr. 276/2016, Hotărîrea Guvernului nr. 455/2017 și Hotărîrea Guvernului nr. 507/2018. În același timp, aprobarea proiectului va contribui la creșterea volumului de investiții în sectorul agroindustrial.  **Impactul social** - implementarea proiectului va facilita majorarea numărului de locuri de muncă, va stimula creșterea veniturilor angajatorilor sau angajaților.  **Impactul de mediu** - implementarea proiectului nu va afecta mediul înconjurător și nu va încuraja încălcarea normelor de protecție a mediului.Impactul va fi cuantificat prin: 1) creșterea numărului de proiecte de dezvoltare a infrastructurii economice publice rurale, anual cu 15;  2) creșterea productivității cu cel puțin 5%, inclusiv prin diversificarea producției; 3)majorarea anuală a numărului de ferme zootehnice nou construite sau renovate/modernizate; 4) majorarea anuală cu 10 % a numărului de animale de prăsilă;  *5*) sporirea anuală cu 5% a producției de lapte și carne în fermele zootehnice.  |
|  **Concluzie*****Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați***  |  |
|  Prezentul proiect de act normativ va asigura durabilitatea politicii de subvenționare în domeniul agriculturii și mediului rural și va spori atractivitatea sectorului agricol pentru tinerii fermieri. Complementar, proiectul va contribui la asigurarea populației cu produse de origine animalieră autohtonă de calitate, modernizarea și creşterea competitivităţii sectorului agroindustrial, precum și la crearea locurilor de muncă în localitățile rurale. |
| **5. Implementarea şi monitorizarea** |
| ***a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sînt necesare***  |  |
|  Implementarea proiectului de hotărîre a Guvernului propus va fi asigurată de către AIPA, care va monitoriza beneficiarii de subvenții prin efectuarea verificărilor pe teren, cu ulterioara prezentare către MADRM a rapoartelor corespunzătoare. În temeiul art. 3 și art. 15 din Legea nr. 276/2016, AIPA este responsabilă de gestionarea eficientă a FNDAMR, inclusiv a surselor financiare provenite de la partenerii de dezvoltare. AIPA are misiunea de a susține financiar producătorii agricoli și comunitățile locale în vederea dezvoltării sectorului agroindustrial și mediului rural. Realizarea acestei misiunii se axează pe următoarele domenii de activitate: * stimularea investiţiilor în exploataţiile agricole;
* stimularea investiţiilor în prelucrarea şi comercializarea produselor agricole;
* stimularea investițiilor în infrastructura fizică și în cea a serviciilor din mediul rural.
 |
| ***b) Indicați clar indicatorii de performanță în baza cărora se va efectua monitorizarea:***Odată cu punerea în aplicare a proiectului de hotărîre, se urmărește atingerea următorilor indicatori de performanță:- crearea a circa 150 întreprinderi în mediul rural de către tinerii antreprenori cu vîrsta de pînă la 40 ani;* crearea a circa 150-200 locuri de muncă în mediul rural;
* majorarea efectivului de bovine în fermele zootehnice cu cel puțin 5 %/an, ovine în fermele zootehnice - cu cel puțin 10 %/an și caprine în fermele zootehnice cu cel puțin 5 %/an;

- numărul fermelor zootehnice construite sau modernizate va fi cel puțin 180 exploatații/an, inclusiv 40 un. bovine, 15 un. porc, 20 un. păsări, 40 un. ovine/caprine și 65 stupine.  |
| c***) Identificați peste cît timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opţiunea*** Reieșind din faptul că subvențiile se acordă postinvestițional, impactul implementării proiectului va fi resemțit odată cu punerea în aplicare a prevederilor proiectului (pentru Hotîrîrea Guvernului nr. 455/2017). Monitorizarea și evaluarea impactului va fi efectuată de către AIPA, conform Manualului de proceduri” Verificarea pe teren”.  Pentru subvențiile acordate în avans, în contextul Hotărîrii Guvernului nr. 507/2018, impactul se estimează a fi resimțită peste 24 luni, perioadă de implementare a proiectului investițional, iar monitorizarea și evaluarea impactului va fi efectuată la fel de către AIPA, conform Manualului de proceduri privind verificarea preliminară a dosarelor.  |  |
| **6. Consultarea** |
|  În procesul de consultare s-au identificat următoarele grupe interesate: **grupa** **I** (asociațiile de profil, agenți economici, mediul de afaceri) a prezentat propuneri referitoare la criteriile speciale de eligibilitate, înlesniri acordate unor categorii de producători agricoli, majorarea FNDAMR, majorarea plafonului de subvenționare pentru unele categorii de beneficiari; **grupa a II-a** (Curtea de Conturi, MADRM, AIPA) a înaintat propuneri cu referință la precizarea atribuțiilor AIPA, acordarea subvenției în avans, majorarea FNDAMR, principiul transparenței decizionale, precum și alte modificări redacționale; **grupa a III-a** (cetățenii, societatea civilă) are acces permanent la informația cu referire la actul normativ respective, plasată pe pagina web a MADRM.  |
| ***b) Explicați succint cum (prin ce metode) s-a asigurat consultarea adecvată a părţilor:*** În procesul de elaborare a amendamentelor, s-au organizat ședințe de lucru cu participarea Federației Naționale a Fermierilor din Moldova, care a prezentat propuneri de modificare la Legea nr. 276/2016, Hotărîrea Guvernului nr. 455/2017 și Hotărîrea Guvernului nr. 507/2018 (ședințe din data de 10.07.2019 și 22.07.2019). Totodată, propuneri de modificare a actelor normative vizate au parvenit de la Asociația Națională a Producătorilor de Lapte și Produse Lactate ”Lapte”, Asociația Fermierilor - Producători de Lapte, Asociația Patronală Moldova Organic Value Chain Alliance (MOVCA), Asociația Patronală a Avicultorilor din Moldova, Asociația Exportatorilor și Producătorilor Struguri din Moldova, UniAgroProtec, C.A. ”General Asigurări”, A.P. „Camera de Comerț Americană din Moldova”, Asociația Nucicultorilor din Moldova UAPCN, Oficiul Național al Viei și Vinului, APEF ”Moldova Fruct”, Asociația Naționalăa Apicultorilor din Republica Moldova etc. Cu referință la Hotărîrea Guvernului nr. 507/2018, în perioada 25 iunie și 5 iulie a anului 2019, au fost organizate 2 mese rotunde, cu participarea beneficiarilor/potențialilor beneficiari de subvenții în avans și reprezentanții băncilor comerciale. În cadrul acestor platforme de discuție, au fost examinate propuneri cu privire la îmbunătățirea politicilor de subvenționare a proiectelor start-up pentru tineri fermieri și femei fermiere. Propunerile agreate de părți se regăsesc în proiect. Complementar, în procesul de elaborare a prezentului proiect de hotărîre, au fost organizate ședințe ale grupului de lucru (28.01.2020 și 20.02.2020), în cadrul cărora au fost examinate toate solicitările privind modificarea actelor normative, acestea fiind în prealabil discutate între subdiviziunile structurale ramurale și asociațiile de profil. La fel, în perioada 20 - 31 ianuarie 2020, în cca 30 raioane, MADRM, în parteneriat cu AIPA, a demarat ,[,Campania de infoarmare privind oportunitățile de finanțare pentru anul 2020 prin prisma FNDAMR](http://aipa.gov.md/ro/content/campanii-de-informare-2020)”. În cadrul acestei campanii, au fost colectate propuneri de modificare a cadrului normativ destinat subvenționării, cu ulteriora examinare și, după caz, includerea în proiect.  În conformitate cu prevederile pct. 177 din Hotărîrea Guvernului nr. 610/2018 pentru aprobarea Regulamentului Guvernului și art. 9 din Legea nr. 239/2008 privind transparența în procesul decizional, anunțul de inițiere a elaborării proiectului Analizei de impact, precum și Analiza de impact a fost plasat, pe data de 23 martie 2020, pe pagina web a MADRM, compartimentul *Transparența decizională,* <http://www.madrm.gov.md/ro/content/proiecte-de-documente>, <http://www.particip.gov.md/proiectview.php?l=ro&idd=7246>. Data limită de prezentare a propunerilor -fiind03 aprilie 2020. |
| ***c) Expuneți succint poziţia fiecărei entităţi consultate față de documentul de analiză a impactului şi/sau intervenţia propusă (se expune poziția a cel puțin unui exponent din fiecare grup de interese identificat).*****Grupa** **I:** La elaborarea proiectului s-a ținut cont de propunerea Asociației Patronale a Avicultorilor din Moldova APAM, privind subvenționarea formelor parentale de pui cu vîrstă de o zi, dar nu mai mult de 1 mil. lei per beneficiar intr-un an de subvenționare. Creșterea păsărilor de forme parentale este necesară pentru producerea materialului biologic, iar în cazul importului permanent de pui de o zi, crește riscul de a introduce boli și infecții, astfel activitatea de creștere a păsărilor devine foarte riscantă. La fel, s-a ținut cont de propunerile Asociația Națională a Producătorilor de Lapte și Produse Lactate ”Lapte”privind alocarea mijloacelor financiare pentru investiția efectuată în construcția și utilarea sondelor de apă, turn de apă și pompe aferente sondelor. **Grupa a II-a:** La insistența AIPA proiectul a fost suplinit lista documentele necesare confirmative de efectuare a investiției pînă la transferarea plăţii finale a subvenţiei în avans pentru diversificarea economiei rurale prin activități nonagricole, includerea compartimentului privind efectuarea verificărilor post-inspecție.  **Grupa a III-a:** La solicitarea mai multor beneficiari/potențiali beneficiari de subvenţii în avanss-a propus ca fondatorul/fondatorii afiliați unui alt producător agricol să fie eligibili la solicitarea subvenției în avans. Pentru a dezvolta o agricultură durabilă, este necesar ca afacerea să fie transmisă din tata în fiu, sa fie o afacere de familie care se dezvoltă pe parcursul anilor și numai astfel poate fi prosperă.  |
| **Tabel pentru identificarea impacturilor** |
| **Categorii de impact** | **Punctaj atribuit** |
|  | *Opțiunea* *propusă* | *Opțiunea alterativă 1* | *Opțiunea alterativă 2* |
| **Economic** |
| costurile desfășurării afacerilor | 0  |  |  |
| povara administrativă | 0 |  |  |
| fluxurile comerciale și investiționale | 0 |  |  |
| competitivitatea afacerilor | 0 |  |  |
| activitatea diferitor categorii de întreprinderi mici și mijlocii | 1 |  |  |
| concurența pe piață | 0 |  |  |
| activitatea de inovare și cercetare | 0 |  |  |
| veniturile și cheltuielile publice | 0 |  |  |
| cadrul instituțional al autorităților publice | 0 |  |  |
| alegerea, calitatea și prețurile pentru consumatori | 0 |  |  |
| bunăstarea gospodăriilor casnice și a cetățenilor | 1 |  |  |
| situația social-economică în anumite regiuni | 1 |  |  |
| situația macroeconomică | 0 |  |  |
| alte aspecte economice | 0 |  |  |
| **Social** |
| gradul de ocupare a forței de muncă | 1 |  |  |
| nivelul de salarizare | 1 |  |  |
| condițiile și organizarea muncii | 0 |  |  |
| sănătatea și securitatea muncii | 0 |  |  |
| formarea profesională | 0 |  |  |
| inegalitatea și distribuția veniturilor | 0 |  |  |
| nivelul veniturilor populației | 1 |  |  |
| nivelul sărăciei | 1 |  |  |
| accesul la bunuri și servicii de bază, în special pentru persoanele social-vulnerabile | 0 |  |  |
| diversitatea culturală și lingvistică | 0 |  |  |
| partidele politice și organizațiile civice | 0 |  |  |
| sănătatea publică, inclusiv mortalitatea și morbiditatea | 0 |  |  |
| modul sănătos de viață al populației | 0 |  |  |
| nivelul criminalității și securității publice | 0 |  |  |
| accesul și calitatea serviciilor de protecție socială | 0 |  |  |
| accesul și calitatea serviciilor educaționale | 0 |  |  |
| accesul și calitatea serviciilor medicale | 0 |  |  |
| accesul și calitatea serviciilor publice administrative | 0 |  |  |
| nivelul și calitatea educației populației | 0 |  |  |
| conservarea patrimoniului cultural | 0 |  |  |
| accesul populației la resurse culturale și participarea în manifestații culturale | 0 |  |  |
| accesul și participarea populației în activități sportive | 0 |  |  |
| discriminarea | 0 |  |  |
| alte aspecte sociale | 0 |  |  |
| **De mediu** |
| clima, inclusiv emisiile gazelor cu efect de seră și celor care afectează stratul de ozon | 0 |  |  |
| calitatea aerului | 0 |  |  |
| calitatea și cantitatea apei și resurselor acvatice, inclusiv a apei potabile și de alt gen | 0 |  |  |
| biodiversitatea | 0 |  |  |
| flora | 0 |  |  |
| fauna | 0 |  |  |
| peisajele naturale | 0 |  |  |
| starea și resursele solului | 1 |  |  |
| producerea și reciclarea deșeurilor | 0 |  |  |
| utilizarea eficientă a resurselor regenerabile și neregenerabile | 0 |  |  |
| consumul și producția durabilă | 0 |  |  |
| intensitatea energetică | 0 |  |  |
| eficiența și performanța energetică | 0 |  |  |
| bunăstarea animalelor | 0 |  |  |
| riscuri majore pentru mediu (incendii, explozii, accidente etc.) | 0 |  |  |
| utilizarea terenurilor | 0 |  |  |
| alte aspecte de mediu | 0  |  |  |